# Бачата

### от Уикипедия, свободната енциклопедия

Бачата е популярна музика и танц, които произхождат от Доминиканската република. Основният инстурмент на който се свири е китара. Темата им обикновено е романтична, като най-често текста разказва история за несподелена любов и разбитото сърце.

За първи път бачата официално е призната като музикален стил през 1961 г, когато е направен първият звукозапис от Хосе Мануел Калдерон на първия сингъл "Borracho de amor" и "Que sera de mi (Condena). Възникването на бачата се свърза с напрегната социална обстановка, която цари в Доминиканската република в началото на 60-те години на 20 век след свалянето на диктатора Рафаел Леонидас Трухильо Молина. В началото се е приемала само като музика за слушане, но с ускоряване на ритъма и възникване на нови стъпки, бачата започва да се възприема като танцувален стил. Дълго време в Доминиканската република има негласна забрана за бачата. Песни, в този стил не се пускат по дискотеките и не се предават по радиото (изключение е правила само станция "Радио Гуарачита". Записи с бачата не се продават и по музикалните магазини.

През 1992 г. Хуан Луис Гуера печели награда Грами със своя албум "Bachata Rosa" и така бачата получава международно признание.

Една от най-известните групи в момента, изпълняваща бачата е Aventura от Доминиканската република, а песента им "Obsession" стигна до върха на музикалните класации както в Северна и Южна Америка, така и в Европа. Други популярни изпълнители на бачата са Antony Santos, Monchy y Alexandra, Raulin Rodriguez и др.

В музикално отношение бачата представлява смесица на болеро и доминиканско соно. На развитието на бачата оказват влияние и изпълнители като триото "Лос Панчос", "Матаморос" и Хулио Харамильо. Музиката е в такт 4/4.

## [редактиране] Инструменти

Главна роля при изпълнение на бачата има акустичната китара или нейната близка родственица карибската китара рекинто, която се отличава с рязко метално звучене. В качеството на ударен инструмент се използва бонго.

## [редактиране] Външни препратки

- Историята на бачата с музикални и видео клипове
- Live Bachata & Merengue music Stream / Musica Domincana, en Viva

Взето от „http://bg.wikipedia.org../../../%D0%B1/%D0%B0/%D1%87/%D0%91%D0%B0%D1%87%D0%B0%D1%82%D0%B0.html“.

Категории: Танц

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Eesti
- Suomi
- Français
- Italiano
- Nederlands
- Polski
- Svenska